stanford-oval/wikipedia huggingface dataset:
Skunkworks
Kappaleet > CD 2

I'm In a Band With an Italian Drummer – 3.52
Rescue Day – 4.09
God's Not Coming Back – 2.16
Armchair Hero – 2.42
R 101 – 2.06
Re-Entry – 4.03
Americans Are Behind – 2.51
Inertia (Live) – 3.53
Faith (Live) – 3.23
Innerspace (Live) – 4.10
The Prisoner (Live) – 5.44
Yhtyeen kokoonpano

Bruce Dickinson - laulu
Alex Dickson - kitara
Chris Dale - basso
Alessandro Elena - rummut
Sega Nomad

| Sega Nomad |
| --- | --- |


Kehittäjä:  Sega
Valmistaja:  Sega
Julkaisu:  NA lokakuu 1995
Laitteisto:  Motorola 68000
Taaksepäin yhteensopivuus:  Sega Mega Drive
Edeltäjä:  Sega Game Gear
Lisää videopeliartikkeleitaVideopelien teemasivulla
Sega Nomad (myös Sega Genesis Nomad) on Segan valmistama käsipelikonsoli, joka julkaistiin vain Pohjois-Amerikassa vuonna 1995. Konsoli on kannettava versio Sega Mega Drive -pelikonsolista, jonka nimi on Sega Genesis Pohjois-Amerikassa.
Nomadissa on 3,25 tuuman passiivimatriisi-LCD-näyttö. Konsoli käyttää kuutta AA-kokoista paristoa. Konsolissa on yhdeksän pinnin liitin, jolla RGB-kuvan voi näyttää televisiossa, mutta kaapeli ei tullut konsolin mukana. Lisävarusteena konsoliin sai virtalähteen, jolloin paristojen sijaan pystyi käyttämään verkkovirtaa.
Konsolin prosessorina oli Motorola 68000.
Aiheesta muualla

Kuvia tai muita tiedostoja aiheesta Sega Nomad Wikimedia Commonsissa
Strukturaalinen realismi

Strukturaalinen realismi (rakenteellinen realismi) on tieteenfilosofinen kanta, joka liittyy keskusteluun tieteellisestä realismista ja antirealismista. Se on realistinen tieteellisten teorioiden kuvaamien rakenteiden suhteen.
Perinteisen tieteellisen realismin mukaan meidän tulisi uskoa parhaiden tieteellisten teorioidemme olettamiin (myös havaitsemattomissa oleviin) entiteetteihin. Antirealismi puolestaan kieltää tämän. Strukturalistisen realismin mukaan meidän tulee sen sijaan sitoutua teorioidemme matemaattiseen tai rakenteelliseen sisältöön, mutta ei teorioiden olettamiin entiteetteihin. Lähtökohtana ajatukselle on se, että teorioiden vaihtuessa vanhojen teorioiden falsifioinnin myötä nämä rakenteet yleensä säilyvät, vaikka entiteetit vaihtuisivatkin.
Strukturalistisen realismin mukaan tieteen kehityksessä on näin kyse jatkuvasta matemaattisen rakenteen määrittelystä. Strukturalistista realismia esitti ensimmäisenä John Worrall (1989). James Ladymanin mukaan strukturalistinen realismi on sekä monien realistien että antirealistien mukaan tieteellisen realismin puolustettavimmissa oleva muoto.
Kirjallisuutta

Ladyman, J.: What is structural realism?. Studies in History and Philosophy of Science, 1998, 29. vsk, s. 409–424.
Maxwell, G.:  “Structural realism and the meaning of theoretical terms”. Teoksessa Winokur, S. & Radner, M. (toim.): Analyses of Theories and Methods of Physics and Psychology (Minnesota Studies in the Philosophy of Science: Volume 4), s. 181–192.  Minneapolis:  University of Minnesota Press, 1970.
Psillos, S: Is structural realism possible?. Philosophy of Science, 2001, 68 (Supplementary Volume). vsk, s. S13–S24.
Worrall, J.: Structural realism: The best of both worlds?. Dialectica, 1989, 43. vsk, s. 99–124.
Aiheesta muualla

Bain, J.: Towards structural realism (Arkistoitu – Internet Archive) (englanniksi)
Ladyman, James: Structural Realism The Stanford Encyclopedia of Philosophy. The Metaphysics Research Lab. Stanford University. (englanniksi)
Votsis, Ioannis: A bibliography of work on structural realism (englanniksi)
Saunakalja

Saunakalja (myös saunaolut) on saunomisen yhteydessä tai sen jälkeen virvokkeena nautittava olut. Saunakaljalla voidaan tarkoittaa myös suomalaisessa modernissa saunakulttuurista esiintyvää tapaa, jossa saunomiseen liitetään oluen tai muun miedon alkoholipitoisen virvokkeen nauttiminen. Vaikka saunaolut usein kuvitellaan juuriltaan vanhaksi traditioksi, on nykyisen kaltainen tapa yhdistää oluen nauttiminen saunomiseen kehittynyt vasta noin 1960-luvulta alkaen. Nykyään saunaolut on erityisesti rentoutumiseen ja vapaa-ajan alkuun liittyvä traditio.
Historia

Sauna sekä olut ja muut miedot käymisteitse valmistettavat juomat ovat olleet keskeinen osa suomalaista kulttuuria jo esimodernina aikana. Kuitenkin niiden yhdistäminen toisiinsa ei ole ollut tyypillistä ennen 1900-luvun puoliväliä.
Esimodernina aikana oluen ja muiden alkoholipitoisten juomien kulttuurinen merkitys on ollut moninainen, ja näitä on nautittu osana arkea, juhlia ja esimerkiksi synnytystä. Olutta ei kuitenkaan ole liitetty yleisesti saunomiseen. Poikkeuksen tästä mahdollisesti on muodostanut tapa tarjota synnyttävälle naiselle ja hänen kätilönään toimivalle henkilölle olutta. Synnytys myös usein tapahtui saunassa tilan puhtauden vuoksi. Synnytykseen liittyvän oluenjuonnin tarkoitus lienee ollut auttaa kätilöä ja synnyttäjää jaksamaan raskaan synnytystapahtuman läpi. Rentoutumistarkoituksessa olutta ei ole saunassa ilmeisesti nautittu, ja ylipäänsä sauna on esimodernina aikana ollut enemmän puhdistautumiseen kuin rentoutumiseen liittyvä paikka.
Vielä 1900-luvun alusta kirjallisia viittauksia saunan ja oluen yhdistämisestä nykyisen kaltaisessa rentoutumistarkoituksessa ei juuri ole. Kun saunan merkitys on alettu liittämään enemmän rentoutumiseen, töistä palautumiseen ja vapaa-ajan viettoon kuin pelkkään puhdistautumiseen, on kuitenkin ilmeisesti myös oluen käyttö osana saunomistapahtumaa muuttunut yleisemmäksi.
Oluen myynnin vapautuessa ja keskioluen suosion kasvaessa 1960-luvulta alkaen, kasvoi myös saunaoluen suosio. Kun sekä saunominen että oluen käyttö alettiin liittää töistä vapaa-ajalle siirtymiseen, kehittyi näiden yhdistämisestä eräänlainen siirtymäriitti arjesta vapaalle siirryttäessä. Toisaalta kaupungeissa saunomisesta alkoi muodostua sosiaaliseen seurusteluun liittyvä ympäristö. Saunassa saatettiin saunoa erilaisilla kokoonpanoilla ja myös tarkoituksena pelkkä vapaa-ajan seurustelu, jolloin oluen käytön liittäminen saunomiseen tuli aiempaa luontevammaksi.
Saunakalja kulttuurisena ilmiönä

Saunaoluen käyttö on moninaista. Olutta voidaan käyttää millä tahansa kokoonpanolla saunoessa, niin yksin saunoessa, pariskunnan yhteisessä saunassa tai vaikkapa suuremman seurueen viettämässä saunailtamassa. Olutta voidaan käyttää paitsi virvokkeena ja janojuomana palauttamaan saunan kuumuudesta, mutta yhtä lailla yleistä on saunaoluen käyttö rentoutumistarkoituksessa, ruoka- tai seurustelukäytössä.
Saunaolut on nykyään vahvan kulttuurisen latauksen omaava käsite. Sauna ja olut yhdessä muodostavat Suomessa laajasti tunnistetun symbolin, joka mielikuvien tasolla merkitsee rentoutumista ja vapaa-ajan alkua.
Saunakaljana käytetyt juomat

Saunaoluena voidaan käyttää periaatteessa mitä tahansa olutta. Olut voi olla myös alkoholiton. Yleisimmin saunaolueksi mielletään kuitenkin maultaan kevyt vaalea lager-olut. Myös muita oluttyylejä voidaan käyttää, mutta suosittuja saunaoluina ovat lähinnä maultaan keyet tai raikkaat oluttyylit.
Saunaoluen suosion vuoksi monet suomalaiset olutvalmistajat ovat pyrkineet brändäämaan olutmerkkejä, joiden nimet viittaavat saunomiseen. Yleisesti minkään tietyn merkin ei katsota olevan erityisesti saunaolut, vaan oluesta saunaoluen tekee ennen kaikkea sen käyttö saunomisen yhteydessä.
Sertifikaatti

Sertifikaatti on todistus, jolla tarkoitetaan joko:
Varmennetta, eli henkilötunnistetta tietotekniikassa, katso PKI
Laatujärjestelmän auditoinnin jälkeen annettua todistusta siitä, että laatujärjestelmä on käytössä.
Liikkeeseenlaskijan velkasitoumusta, kuten esim. pörssinoteeratut Bull & Bear sertifikaatit.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sertifikaatti”, voi hakea sivunnimihaulla, laajalla sivunnimihaulla tai tekstihaulla.
Siirtäminen (ohjelmointi)

Siirtäminen eli porttaaminen (engl. porting) ohjelmoinnissa tarkoittaa ohjelman muokkaamista alustalta toiselle, joka on erilainen kuin johon se on alun perin suunniteltu. Eroja voivat olla suoritin, käyttöjärjestelmä, käytetyt ohjelmakirjastot ja niin edelleen.
Ohjelma on siirrettävissä, mikäli siirtoon tarvittava työmäärä on pienempi kuin ohjelman toteuttaminen alusta alkaen uudelleen.
Usein siirretystä ohjelmaversiosta puhutaan käännöksenä toiselle alustalle.
Menetelmiä

Siirtäminen voi vaatia käytettyjen alustakohtaisten toimintojen korvaamista toisilla, ohjelmakoodin uudelleenjärjestelyä alustan abstraktoimiseksi (tarpeen mikäli eri alustoja on tarkoitus tukea jatkossa) sekä laajempaa ohjelman uudelleen suunnittelua (esim. käyttöliittymän sovittaminen peliohjaimelle, kosketusnäytölle tai hiirelle sopivaksi).
Siirtämistä voi edeltää laajamittainen refaktorointi, jotta siirtämisessä tarvittavat toimenpiteet helpottuvat.
Vaadittava työmäärä voi vaihdella suuresti myös huolimatta siirtämiseen soveltuvan ohjelmointikielen käytöstä. UNIX/32V-käyttöjärjestelmän tekijät kirjoittivat:
»[t]he (Bourne) shell [...] required by far the largest conversion effort of any supposedly portable program, for the simple reason that it is not portable.»
Käännös suomeksi
Sertolin solu

Mikroskooppikuva karjun kiveksestä. 1. kiemuraisen siementiehyen poikkileikkaus 2. spermatidejä 3. spermatosyyttejä 4. spermatogonioita 5. Sertolin solu 6. myofibroplasteja 7. Leydigin solu 8. hiussuonia
Sertolin solut eli kiveksen tukisolut ovat kivesten siementiehyissä sijaitsevia soluja, joiden tehtävänä on ravita kehittyviä siittiöitä sekä säädellä spermatogeneesiä eli siittiöiden kypsymistä. Lisäksi ne erittävät inhibiini-hormonia, joka estää follitropiinin erittymistä aivolisäkkeen etulohkosta. Sertolin solut ovat liittyneet toisiinsa tiiviillä liitoksilla, jotka osallistuvat veri-kivesesteen muodostamiseen. Veri-kivesesteen tehtävänä on suojata kehittyviä siittiöitä ja se estää useimpia aineita siirtymästä vapaasti verenkierrosta siementiehyisiin.
Sertolin solu on saanut nimensä italialaisen löytäjänsä Enrico Sertolin mukaan.
Some Things Never Change

| Some Things Never Change Supertramp |
| --- | --- | --- |

Studioalbumin tiedot
 Julkaistu: 24. maaliskuuta 1997
 Kesto: 65.36
 Levy-yhtiö: EMI
Listasijoitukset
  74.
Supertrampin muut julkaisut
| The Very Best of Supertramp 2 1992 | Some Things Never Change 1997 | It Was the Best of Times 1999 |
Some Things Never Change on brittiläisen pop rock -yhtye Supertrampin kymmenes studioalbumi, joka julkaistiin vuonna 1997. Albumi debytoi Britannian albumilistan sijalla 74.
Kappaleet

It’s a Hard World – 9.46
You Win, I Lose – 4.31
Get Your Act Together – 4.49
Live to Love You – 5.18
Some Things Never Change – 6.26
Listen to Me Please – 4.46
Sooner or Later – 6.50
Help Me Down That Road – 4.36
And the Light – 4.40
Give Me a Chance – 4.24
C’est What? – 8.17
Where There’s a Will – 5.36
Arvostelut

Allmusic:
Käännös suomeksi
Suppo

Erikokoisia suppoja
Suppo (myös suppositorio)  eli peräpuikko on lääkemuoto, joka on tarkoitettu lääkkeen antamiseksi peräsuolen kautta. Lääke voi olla paikallisesti vaikuttava tai limakalvoilta imeytyvä. Pienille vauvoille tarkoitetut lääkemuodot annostellaan usein suppoina. Suppoja käytetään yleensä silloin, kun lääkkeen annostelu suun kautta ei ole mahdollista esimerkiksi tajuttomuuden tai oksentelun takia.
Jos peräpuikko joudutaan jakamaan, se tulisi tehdä pitkittäissuunnassa.
Suppojen materiaalina on käytetty kaakaovoita.
Sega Mega Drive Collection

| Sega Mega Drive Collection |
| --- | --- |

Kehittäjä:  Digital Eclipse
Julkaisija:  Sega
Julkaistu:  PlayStation 2 NA 7. marraskuuta 2006 EU 2. helmikuuta 2007 AUS 8. helmikuuta 2007 PlayStation Portale NA 16. marraskuuta 2006 EU 2. helmikuuta 2007 AUS 8. helmikuuta 2007
Lajityyppi:  kokoelma
Pelimuoto:  yksinpeli, moninpeli
Ikäluokitus:  PEGI: 12 ESRB: T  
Alusta:  PlayStation 2, PlayStation Portable
Jakelumuoto:  DVD, UMD
Lisää peliartikkeleitaVideopelien teemasivulla
Infobox OK    : 
Sega Mega Drive Collection (Pohjois-Amerikassa Sega Genesis Collection) on videopeli, joka julkaistiin Japanissa, Pohjois-Amerikassa ja Euroopassa PlayStation 2:lle ja PlayStation Portablelle vuonna 2006. Sisältää Sonic the Hedgehog-pelejä ja Sega Mega Drive-pelejä on 27 kappaletta (NTSC-verkossa 28 kappaletta) sekä bonuspelejä on yleensä aika monta.
Pelit

Alex Kidd in the Enchanted Castle
Altered Beast
Bonanza Bros.
Columns
Comix Zone
Decap Attack
Ecco the Dolphin
Ecco: The Tides of Time
Ecco Jr.
Flicky
Gain Ground
Golden Axe
Golden Axe II
Golden Axe III
Kid Chameleon
Phantasy Star II
Phantasy Star III: Generations of Doom
Phantasy Star IV: The End of the Millenium
Ristar
Shadow Dancer: The Secret of Shinobi (ei PAL-verkossa)
Shinobi III: Return of the Ninja Master
Sonic the Hedgehog
Sonic the Hedgehog 2
Super Thunder Blade
Sword of Vermilion
Vectorman
Vectorman 2
Virtua Fighters 2
Avattavat pelit

(PlayStation 2 -versio)
Altered Beast
Future Spy
Tac/Scan
Zaxxon
Zektor
(PlayStation Portable -versio)
Astro Blaster
Congo Bongo
Eliminator
Space Fur
Super Zaxxon
Spektrografi

Optisella spektrografilla kartoitetaan esimerkiksi tähtien alkuaineiden tuottamia spektriviivoja.
Spektrografi perustuu nykyään harvemmin prismaan, joka on yleisimpiä valoa spektriin hajottava esineitä.
Spektrografissa voi olla läpäisevä tai heijastava hila, tai myös kuituoptiikkaa.
Spektrografi on laite, jolla valo, muu sähkömagneettinen säteily tai ääni voidaan hajottaa spektriksi ja rekisteröidä esimerkiksi valokuvaamalla.
Näkyvän valon alueella spektrin muodostamiseen voidaan käyttää prismaa, mutta parempi erotuskyky ja laaja taajuusalue saadaan hilaa käyttämällä. Hila on esimerkiksi lasilevy, johon on uurrettu sopivin välein uurteita, jotka tuottavat spektrin värit. Spektrografeja käytetään näytteissä olevien aineiden tunnistamiseen ja niiden määrien mittaamiseen. Tähtitieteessä spektrografilla saadaan tärkeää tietoa tähtien liikkeistä, pyörimisestä ja tähdissä olevista alkuaineista, ja joistain olosuhteista tähden pinnalla.
Puheen akustiikan tutkimuksessa spektrografia sai alkunsa Yhdysvalloissa 1940-luvun lopulla, tutkijayleisölle viimeistään Koenigin, Dunnin ja Lacyn artikkelissa Journal of the Acoustical Society of America -lehteen vuonna 1946. Äänispektrografi – jota usein Kay Elemetricsin mallinimen mukaan kutsuttiin myös sonagrafiksi – oli puheentutkimuksen kannalta koko 1900-luvun merkittävin keksintö. Alun perin sen toivottiin jopa antavan kuuroille mahdollisuuden nähdä puhe visuaalisessa muodossa, mutta tämän muodon, ns. spektrogrammin, tulkinta on hidasta ja yhteys puhesignaaliin kompleksinen. Esimerkiksi Gunnar Fant huomautti 1960–70-lukujen taitteessa, kun menetelmä jo tunnettiin hyvin, että ”kohtuullisella harjoittelulla [spektrogrammista] oppii yleensä tunnistamaan [tuntemallaan kielellä olevien] lyhyiden lauseiden foneemeja” korkeintaan yhdellä erotusvirheellä per foneemi, mikä ainakaan reaaliaikaiseen puheentunnistukseen olisi aivan liian riittämätöntä, hidasta ja vaivalloista.
Silmukkakvanttipainovoima

Silmukkakvanttipainovoima, joka tunnetaan myös nimillä silmukkapainovoima ja kvanttigeometria, on ehdotettu aika-avaruuden kvanttiteoria, joka yrittää sovittaa yhteen kvanttimekaniikan ja yleisen suhteellisuusteorian. Sen kehittivät vuonna 1988 Carlo Rovelli ja Lee Smolin.[lähde? ]
Sepang

| Sepang |
| --- | --- |
 Sepang
 Koordinaatit: 2°41′25″N, 101°45′0″E 
Valtio:   Malesia
Osavaltio:   Selangor
Piiri:  Sepang
Väkiluku (2010):  28 126
Aikavyöhyke:  UTC+8
Infobox OKVirheellinen NIMI-arvo: 
Sepang on taajama Sepangin piirissä Selangorin osavaltiossa Malesiassa. Vuoden 2010 väestönlaskennan mukaan siellä asui 28 126 asukasta.
Alueella viljellään runsaasti muun muassa öljypalmua. Etäisyys Kuala Lumpuriin on noin 50 kilometriä.
Sepang tunnetaan muun muassa Kuala Lumpurin kansainvälisestä lentoasemasta sekä Sepang International Circuit -moottoriradasta, joka oli Formula 1:n Malesian Grand Prix:n kotirata.
Stratonikeia (Lyydia)

| Stratonikeia> Στρατονίκεια.Sijainti |
| --- | --- |
 Stratonikeia
Koordinaatit:  39°08′32″N, 27°48′06″E
Valtio:  Turkki
Paikkakunta:  Hamitli, Kırkağaç, Manisa
Historia
Tyyppi:  kaupunki
Kulttuuri:  antiikki
Alue:  Lyydia
Infobox OKNimi-testi OK: 
Stratonikeia (m.kreik. Στρατονίκεια, lat. Stratonicea, Stratonicaea), roomalaisella kaudella myös Hadrianopolis (m.kreik. Ἁδριανόπολις, Ἁδριανούπολις), oli antiikin aikainen kaupunki Lyydiassa Vähässä-Aasiassa nykyisen Turkin alueella. Se sijaitsi lähellä nykyistä Manisan maakunnan Siledikiä.
Maantiede

Stratonikeia sijaitsi Kaikos-joen (nyk. Bakırçay) varrella Lyydian ja Myysian rajaseudulla. Siitä etelään sijaitsi Thyateira ja länteen Pergamon.
Lyydian Stratonikeiaa ei tule sekoittaa tunnetumpaan Stratonikeiaan Kaariassa. Kaupungit sekoitettiin jo varhain, mikä ilmenee muun muassa Stefanos Byzantionlaisen teoksen säilyneessä lyhennelmässä.
Historia

Kaupungin historiasta tiedetään suhteellisen vähän. Nimen perusteella se perustettiin hellenistisellä kaudella ja nimettiin jonkun Stratoniken mukaan. Myöhemmin roomalaisella kaudella 100-luvulla jaa. kaupunki saattoi olla keisari Hadrianuksen matkan varrella tämän käytyä Vähässä-Aasiassa, ja sai siksi nimen Hadrianopolis. Nimi ei välttämättä vakiintunut käyttöön. 100–200-luvuilla kaupunki löi omaa rahaa.
Varhaisella kristillisellä kaudella Stratonikeia oli piispanistuin, ja sen piispa mainitaan Efesoksen (431) ja Khalkedonin kirkolliskokouksissa (451). Nykyisin Stratonikeia on katolisen kirkon titulaaripiispan istuin nimellä Stratonicensis in Lydia.
Seltterivesi

Seltterivesi kaupassa
Seltterivesi eli Selters-merkkinen kivennäisvesi on alkujaan Saksassa Hessenin osavaltiossa Seltersin Niederseltersissä pullotettu terveyslähteen hiilihappopitoinen kivennäisvesi, soodavesi, jossa on muun muassa soodaa (natriumbikarbonaattia). Keinotekoista "seltterivettä" voidaan valmistaa liuottamalla veteen samoja suoloja ja puristamalla siihen hiilihappoa. Sitä on käytetty monta sataa vuotta pöytä- ja terveysjuomana.
Lähde sijaitsee Seltersissä Niederseltersin (Selters) osa-alueella (ortsteil). Samanlaista kivennäisvettä saadaan lähellä olevan Ober-Seltersin ja Hessenin Oberliessenin kaakkoisosassa olevan Seltersin lähteistä. Vesi virtaa maan sisältä noin 12 celsiusasteisena. Se sisältää litraa kohden ruokasuolaa 2,3 grammaa, natriumhydrokarbonaattia 1,2 g, kalsiumhydrokarbonaattia 0,4 g, magnesiumhydrokarbonaattia 0,3 g, kaliumsulfaattia 0,05 g ja pieniä määriä muita suoloja. Muihin kivennäisvesiin verrattuna veden hiilihaponpitoisuus on melko suuri.
Nimestä on tullut Keski-Euroopassa samanlainen mineraalivettä tarkoittava yleiskäsite kuin Suomessa vichyvesi, jonka nimi johtuu Vichyn kaupungista.
Aiheesta muualla

Nordisk familjebok (Uggleupplagan. 25. Sekt - Slöjskifling, palsta 43 (Projekt Runeberg))  (1917). Nordisk familjeboks förlags aktiebolag. (ruotsiksi)
Seltteriveden valmistaja
Suppilopalmut

| Suppilopalmut |
| --- | --- |
 Lapasuppilopalmu (Marojejya darianii)
Tieteellinen luokittelu
Kunta::  Kasvit
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Arecales
Heimo::  Palmukasvit
Suku::  Suppilopalmut Marojejya  Humbert
Katso myös
   Suppilopalmut Wikispeciesissä   Suppilopalmut Commonsissa 
Infobox OKVirheellinen NIMI-arvo: 
Suppilopalmut (Marojejya) on palmusuku, johon kuuluu kaksi Madagaskarissa harvinaisena kasvavaa lajia.
Lajit:
Lapasuppilopalmu (Marojejya darianii J.Dransf. & N.W.Uhl) Esiintyy vain viidellä paikalla Koillis-Madagaskarissa, erittäin uhanalainen.
Sulkasuppilopalmu (Marojejya insignis Humbert) Esiintyy paikoittain Itä-Madagaskarin sademetsissä, muun muassa Marojejyn kansallispuistossa.
Aiheesta muualla

Finto: Kassu – Kasvien suomenkieliset nimet: Marojejya
ITIS: Marojejya (englanniksi)
UniProt: Taxonomy - Marojejya (englanniksi)
Global Biodiversity Information Facility (GBIF): Marojejya (englanniksi)
Sarjatähdikki

| Sarjatähdikki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Parsakasvit Asparagaceae
Alaheimo::  Scilloideae
Suku::  Tähdikit Ornithogalum
Laji::  angustifolium
Kaksiosainen nimi
 Ornithogalum angustifolium  Boreau 
Synonyymit
 Ornithogalum umbellatum 
Katso myös
   Sarjatähdikki Commonsissa 
Infobox OKNimi-testi OK: 
Sarjatähdikki (Ornithogalum angustifolium, syn. O. umbellatum) on monivuotinen, valkokukkainen sipulikasvi.
Ulkonäkö ja koko

Sarjatähdikki kasvaa 15–30 cm korkeaksi. Tyviruusukkeena kasvavat lehdet ovat pystyjä. Lehtilapa on tasasoukka, 3–6 mm leveä, kouruinen ja pitkin keskisuonta vaalea. Kukinto on huiskilo, jossa kukkaperät ovat tukilehtiä pitempiä. Kukat ovat kaksineuvoisia ja säteittäisiä. Kukan kehä on lähes erilehtinen. Kehälehdet ovat 15–22 mm pitkiä, ulkopinnaltaan vihreitä, sisäpinnaltaan vaaleampia ja laidoiltaan valkoisia. Suomessa sarjatähdikki kukkii touko-kesäkuussa. Hedelmä on kuusisärmäinen kota. Laji on myrkyllinen.
Levinneisyys

Sarjatähdikki on alkujaan kotoisin Euroopasta ja Etu-Aasiasta. Sitä tavataan Pyreneiden niemimaalta Kreikkaan, Bulgariaan ja Romaniaan sekä paikoitellen Ukrainassa ja Kaukasuksen alueella. Pohjoisessa levinneisyysalue ulottuu Britteinsaarien pohjoisosiin, Tanskaan, Etelä-Norjaan ja -Ruotsiin, Keski-Baltiaan ja Puolaan. Aasian puolella lajia tavataan paikoin Turkissa, Iranin pohjoisosissa, Syyriassa, Libanonissa, Jordaniassa ja Israelissa. Pohjois-Afrikassa se on levinnyt Marokosta Tunisiaan. Ihmisen mukana laji on levinnyt myös Pohjois-Amerikan itäosiin. Suomessa sarjatähdikkiä tavataan luonnossa toisinaan viljelyjäänteenä maan eteläisimmistä osista.
Elinympäristö

Luonnonvaraisena sarjatähdikki kasvaa muun muassa tienvarsissa, ojien liepeillä, metsänlaidoissa ja joskus myös niityillä.
Käyttö

Sarjatähdikkiä on viljelty jo kauan puutarhojen koristekasvina.
Aiheesta muualla

Kasviatlas 2016: Sarjatähdikin (Ornithogalum umbellatum) levinneisyys Suomessa
Luontoportti: Sarjatähdikki (Ornithogalum umbellatum)
UniProt, Taxonomy: Ornithogalum angustifolium (englanniksi)
Sarjatähdikin kukkia.
Sarjatähdikkejä Saksassa.
Sonkamuotka

Sonkamuotka (pohjoissaameksi Soŋgemuotki) on yksi Enontekiön kunnan muodostavista kylistä. Se sijaitsee valtatien 21 varrella kunnan Muonion vastaisella rajalla. Kylän väkiluku on vuonna 2011 ollut noin kaksikymmentä.
Historiaa

Historian saatossa veneiden, pulkkien ja rekien valmistus yleistyi Sonkamuotkassa Muonion Kätkäsuvannossa harjoitetun toiminnan vanavedessä. Veneiden ja rekien ammattimaista tekemistä on jatkettu Sonkamuotkassa yhä 2000-luvulla.
Palvelut

Sonkamuotkan palveluihin kuuluvat kaksi matkamuistomyymälää, joista yksi oli vuonna 2020 toiminut yli kaksikymmentä vuotta ja toisen toiminnan pohjalla on ollut vuonna 1968 aloitettu käsityökauppa. Sonkamuotkan alueella harjoitetaan myös vene- ja mökkivuokrausta. Sonkamuotkan vuokramökit ovat lohestuspaikkojen äärellä.
Sanan muu käyttö

Sonkamuotka on Suomessa käytössä myös melko harvinaisena sukunimenä, jonka esiintymisessä on ollut keskittymä Enontekiöllä.
Supplicatio

Supplicatio oli Rooman valtakunnassa senaatin määräämä juhlallinen kiitostoimitus joka osoitettiin jumalille. Kaikkien temppelien ovet avattiin ja jumalten patsaat tuotiin ulos, jotta kansa pystyi niitä rukoilemaan ja kiittämään.
Supplicatio voitiin julistaa kahdesta eri syystä: kiitoksena suuresta voitosta tai suuren vaaran hetkinä. Supplication pituus päivinä riippui saavutetun voiton suuruudesta, joskus supplicatio kesti vain päivän, mutta yleensä kolme tai viisi päivää. Kymmenen päivän supplicatio julistettiin sen jälkeen kun Pompeius oli kukistanut Mithridates VI:n. Senaatti määräsi 15 päivän supplication sen jälkeen kun Caesar kukisti belgit ja ennen näkemättömät 20 päivää sen jälkeen kun Caesar kukisti Vercingetorixin.
Lähde

[William Smith, D.C.L., LL.D.: A Dictionary of Greek and Roman Antiquities, John Murray, London, 1875.]